Potret | Aceh Timur – Jalan lintas dari Gampong Beusa, Peureulak Barat menuju Peunaron, cukup gura, watei musem ujuen lagee watee nyoe, jalan nyan Lagei Kubang Keubeu, padahai bak bineh jalan nyan hana urueng peulara keubei.
Pantauan potret Acehtimur.com, jalan nyan mulai reuloh dari Gampong Beusa hingga trok u Peunaron. (Neungieng gamba di ateuh nyan gamba bak keude Gampong Beusa).
Menye bak keude Gampong Beusa meulubang- lubang lageinyan, menye daerah ukue lom hana pue peugah.
Lagei daerah lapangan heli nyan hana pue tanyoeng, anco abeh, ho nyang tangieng lagee kubang keubeu. Han neupateh neungieng gamba di miyup nyoe.
Rakyat hana pat jipeugah le, adak lam kubang pih payah arong.
“Kiban teuma chiet ka lagei nyoe sabe jalan daearh nyoe,” peugah Apa Muhammad Ali (45) warga Peunaron, Senin (25/01/2021).
Khueng ujuen, geupegah le Apa Muhammad Ali, jalan lintas daerah Alue Canang nyan hana pue tanyoeng, “Leungo lam – lam utak watei talewat daerah jalan nyan, hom hai..!! Aleh pajan jipeugoet,” kheun Apa Muhammad Ali.
Padahai jalan nyan jalan lintas antar kabupaten Aceh Timur ngen Gayo Lues. “Tapi menye tangieng daerah Gayo Lues, bak gunong mayang nyan jalan cukop lagak ka. Tapi trok bak daerah geutanyoe Aceh Timu jalan pakoen anco abeh, aleh pakon lagei nyan?” Apa Muhammad Ali teuhireun- hireun bak geupike. (*)
ace_Latn ace_Latn ace_Latn ace_Latn ace_Latn ace_Latn ace_Latn ace_Latn